Mikkelin kauppahalli

Mikkelin kauppahalli (entinen Mikkelin linja-autoasema) on Mikkelin keskustassa sijaitseva arkkitehti Martti Välikankaan suunnittelema rakennus. Sen osoite on Savilahdenkatu 6–8. Alun perin linja-autoasemaksi rakennettu yksikerroksinen rakennus toimii nykyään kauppahallina osana kauppakeskus Stellaa.Leena Hangasmaa: Funkis-Mikkeli -esite Mikkelin kaupungin museot, Issuu.com 2013. Viitattu 20.7.2019.

Samassa Hallitustorin ja Kirkkopuiston välisessä korttelissa ovat sijainneet myös Mikkelin kaksi aiempaa kauppahallia. Vuonna 1913 valmistunut, Selim A. Lindqvistin suunnittelema ensimmäinen kauppahalli tuhoutui talvisodan pommituksissa. Vuonna 1948 rakennettu alkujaan tilapäiseksi tarkoitettu toinen kauppahalli purettiin kauppakeskus Stellan tieltä. Alkuperäisen kauppahallin laajennukseksi Hallitustorin reunalle vuonna 1930 valmistuneet Aarre Ekmanin suunnittelemat porttirakennukset ovat säilyneet.Maamerkit 1912 -esite Mikkelin kaupungin museot, Issuu.com 2013. Viitattu 20.7.2019.Kauppahalli toiminut 100 vuotta Mikkelissä Yle 18.3.2013. Viitattu 20.7.2019.Mikkelin linja-autoaseman porttirakennukset Etelä-Savon kulttuuriperintötietokanta. Viitattu 20.7.2019.

Linja-autoasemana
Mikkelin linja-autoasema rakennettiin vuonna 1934 niin sanotulle Pikkutorille vastapäätä Kirkkopuistoa. Sitä kehuttiin valmistuessaan ”Euroopan uudenaikaisimmaksi” linja-autoasemaksi ja se muodostui Mikkelissä uuden ajan symboliksi. Linja-autoaseman arkkitehtuuri edustaa 1920-luvun klassismin ja funktionalismin välistä siirtymävaihetta yhdistellen molempia tyylisuuntia. Rakennuksessa sijaitsivat alun perin odotustilat, lippu- ja tavaratoimisto sekä kuljettajien taukohuone. Se kävi kuitenkin pian alkuperäiseen tarkoitukseensa liian pieneksi, joten itse rakennus toimi myöhemmin pelkkänä rahtiasemana, kunnes vuonna 2007 valmistunut Mikkelin matkakeskus korvasi kokonaan vanhan linja-autoaseman.Mikkelin linja-autoaseman rahtitavaratoimisto Etelä-Savon kulttuuriperintötietokanta. Viitattu 20.7.2019.

Kauppahallina
Kauppakeskus Stellan rakentamisen yhteydessä lähes koko Pikkutori muutettiin katetuksi sisätilaksi ja sen vieressä sijainnut silloinen kauppahalli purettiin, jolloin vanhasta linja-autoasemasta tehtiin uusi kauppahalli. Sitä jatkettiin kauppakeskuksen sisäpuolelle jäävällä uudella osalla vanhan rakennuksen jäädessä ulkopuolelle.Kauppakeskus Stella ja Mikkelin kauppahalli Innovarch. Viitattu 20.7.2019.

Lähteet

Luokka:Kauppahallit
Kauppahalli
Luokka:Savilahti (Mikkeli)
Luokka:Suomen linja-autoasemat
Luokka:Mikkelin nähtävyydet